Il-presidenza tal-Kunsill, il-Bank Ċentrali Ewropew u l-Kummissjoni Ewropea ltaqgħu mas-sħab soċjali Ewropej fil-21 ta' Frar 2017 biex jiddiskutu l- kundizzjonijiet ekonomiċi attwali u l- ekonomiċi, u r- rwol tal-pożizzjoni fiskali fl-appoġġ għat-tkabbir Fid-dikjarazzjoni tiegħu tal-ftuħ, Edward Scicluna, il-ministru għall-finanzi ta' Malta u l-president tal-Kunsill qal: "L-attività ekonomika fl-UE għadha moderata imma qed titjieb. Madankollu, l-irkupru għadu karatterizzat minn tkabbir ekonomiku inkonsistenti u differenzi sinifikanti fl-istat tal-finanzi pubbliċi fost l-istati membri. Din is-sitwazzjoni tqajjem il-mistoqsija ta' liema rwol għandha taqdi l-politika fiskali fl-appoġġ għat-tkabbir ekonomiku. F'dan il-kuntest, hemm il-ħtieġa li jinstab il-bilanċ it-tajjeb bejn il-funzjoni ta' stabbilizzazzjoni u l-aspett ta' sostenibbiltà tal-politika fiskali." Il-viċi president tal-Kummissjoni Valdis Dombrovskis qal li: "L-irkupru ekonomiku fl-Ewropa jkompli għall-ħames sena konsekuttiva. L-istati membri kollha tal-UE reġgħu lura għat-tkabbir ekonomiku. F'dawn iż-żminijiet ta' inċertezza, madankollu, huwa importanti li l-ekonomiji Ewropej jibqgħu kompetittivi u jkunu kapaċi jadattaw għal ċirkostanzi li jinbidlu. Jeħtieġ li nkomplu l-isforz tagħna ta' riforma strutturali. Jeħtieġ ukoll li t-tkabbir nagħmluh inklużiv, biex niżguraw li l-irkupru jinħass minn kulħadd, speċjalment mill-aktar membri vulnerabbli tas-soċjetà. Bosta pajjiżi b'livelli għolja ta' defiċit u dejn għandhom ikomplu jbaxxuhom biex jagħmlu l-ekonomiji tagħhom aktar reżiljenti għal xokkijiet ekonomiċi domestiċi u esterni. Bosta stati membri għandhom bżonn jindirizzaw l-istanzi persistenti ta' dgħufija fis-settur bankarju tagħhom, inkluż livell għoli ta' self li ma jrendix." Is-segretarju ġenerali tal- Konfederazzjoni Ewropea tat-Trade Unions , ikkummenta: "Il-Konfederazzjoni tilqa' l-appell tal-Kummissjoni għal politika fiskali espansjonarja. Bid-domanda baxxa, l-inflazzjoni baxxa u r-rata tal-qgħad għolja li hemm bħalissa, stimulu fiskali huwa dak li għandu jsir. Iżda r-regoli tal-Patt ta' Stabbiltà u Tkabbir iwaqqfu lill-istati membri milli jinvolvu ruħhom f'politika fiskali espansjonarja. Il-Konfederazzjoni titlob reviżjoni tal-Patt ta' Stabbiltà u Tkabbir u governanza ekonomika aħjar, biex b'hekk l-ekonomiji tagħna jkunu jistgħu jirkupraw u jwittu t-triq għat-tkabbir sostenibbli. Il-Konfederazzjoni titlob żieda fl-investiment pubbliku u żieda fil-pagi għall-ħaddiema kollha madwar l-Ewropa, biex id-domanda, it-tkabbir u l-ħolqien tal-impjiegi jiżdiedu fil-pajjiż. Din tkun il-politika t-tajba li l-UE għandha ssegwi." Huwa u jitkellem f'isem il- Konfederazzjoni tan-Negozji Ewropej, BusinessEurope, id-direttur ġenerali Markus J. Beyrer "Huwa ċar li l-ekonomija tal-UE reġgħet qabdet ir-ritmu f'dawn l-aħħar xhur, fejn in-negozji kienu responsabbli għall-biċċa l-kbira tat-tliet miljun impjieg ġdid li nħolqu fl-UE f'dawn l-aħħar 12-il xahar. Iżda t-tkabbir għadu appoġġat minn għadd ta' fatturi temporanji. It-tħassib tagħna huwa li l-istati membri tal-UE qed jagħmlu ftit wisq biex jisfruttaw il-kundizzjonijiet ekonomiċi favorevoli. Jeħtieġ li l-pajjiżi iżidu l-isforz tagħhom ta' riforma biex itejbu l-prospetti ta' tkabbir sottostanti u jżidu r-reżiljenza tal-ekonomija tal-UE f'ambjent politiku dinji inċert." Għas-CEEP, iċ- Ċentru Ewropew għal Min Iħaddem u għall-Intrapriżi li jipprovdu Servizzi Pubbliċi, is-segretarju ġenerali Valeria Ronzitti qalet: "Iċ-Ċentru jilqa' l-proposta mill-Kummissjoni Ewropea għad-definizzjoni ta' pożizzjoni fiskali taż-żona tal-euro. Naraw l-aħħar komunikazzjoni tal-KE bħala sejħa għar-responsabbiltà għall-istati membri, sejħa biex jibdew iqisu ż-żona tal-euro bħala sħiħa u mhux biss bħala s-somma tal-komponenti individwali tagħha. Madankollu, il-Patt ta' Stabbiltà u Tkabbir waħdu ma jistax jobbliga lil pajjiżi fejn hemm lok għal manuvri fiskali jagħmlu użu minnu. B'hekk dan l-ewwel pass tajjeb ħafna mill-KE jeħtieġ li jiġi msaħħaħ fil-proċess ta' tlestija tal-UEM. Fil-fatt, s'issa hemm biżżejjed evidenza issa li meta l-istati membri jagħżlu li jagħmlu investimenti effiċjenti fl-infrastrutturi pubbliċi, allura juru t-triq għall-UE kollha u mhux biss għalihom infushom. Dan huwa mod bil-mezzi biex niġġieldu l-konsegwenzi tal-kriżi filwaqt li nħarsu dritt lejn il-ġejjieni tal-ekonomija Ewropea tagħna." Hija u titkellem f'isem l-SMEs tal-Ewropa, is- segretarju ġenerali l-ġdida tal-Assoċjazzjoni Ewropea tal-Artiġjanat u tal-Intrapriżi Żgħar u Medji , qalet: "Bħalissa l-SMEs igawdu minn tkabbir immexxi mid-domanda interna, iżda qed naraw ukoll li din id-dinamika qed tgħib. Għalhekk, l-Ewropa għandha ssaħħaħ l-isforzi tagħha biex iżżid l-investimenti pubbliċi u tiġbed aktar investimenti privati. Dan jirrikjedi politika fiskali li tappoġġa t-tkabbir futur u l-implimentazzjoni tal-pilastri kollha mill-pjan ta' investiment." Dwar id-dibattitu fuq il-pożizzjoni fiskali taż-żona tal-euro, is-Sinjura Willems stqarret: "Ma narawx li li nimmiraw lejn pożizzjoni fiskali speċifika huwa l-aktar għan politiku importanti, il-prijorità għandha tingħata lill-kwalità tal-infiq, jekk it-tkabbir futur u l-impjiegi huma l-għan". Għall- Presidenza Estonjana futura (Lulju sa Diċembru 2017), il- ministru għall-finanzi Sven Sester "Il-Patt ta' Stabbilita u Tkabbir għadu l-pedament għall-koordinazzjoni taż-żona tal-euro tal-politika fiskali tal-UE u diġà ġebbidna l-limiti ta' interpretazzjoni tal-flessibbiltà. Fil-kuntest fejn l-irkupru qed jibda jidher u d-differenzi fil-produzzjoni qed jiċkienu, ma narawx verament il-ħtieġa għal aktar stimulu fiskali. Il-livelli ta' dejn li għadhom għoljin u elevati f'ħafna pajjiżi jridu jiġu indirizzati b'mod sostenibbli u l-ambjent attwali ta' mgħax baxx qed jagħti spinta biex tintlaħaq din il-mira. Għalhekk, politika fiskali li tgħin lit-tkabbir għandha ssegwi b'taħlita bilanċjata ta' politika. F'dan ir-rigward, għandhom jingħataw prijorità r-riformi strutturali, l-investimenti u l-kwalità tal-finanzi pubbliċi." Għall- futura (Jannar sa Ġunju 2018), il- viċi ministru għall-finanzi Marinela Petrova "Il-proġett Ewropew għaddej kemm minn sfidi ekonomiċi kif ukoll politiċi li ġew ikkaratterizzati wkoll minn livell ta' inċertezza dwar il-prospetti futuri tat-tkabbir. Fis-sitwazzjoni makroekonomika attwali b'rata ta' inflazzjoni baxxa ħafna u rati ta' mgħax żero, l-investimenti pubbliċi għandhom it-tendenza li jkunu aktar effiċjenti kemm għall-pajjiżi b'bilanċ favorevoli, li għandhom spazju fiskali, kif ukoll għall-pajjiżi li jeżaminaw l-impatt ta' dawn l-effetti. Għall-ekonomiji miftuħa żgħar, madankollu, l-istabbiltà fiskali għandha tkun l-għan politiku ewlieni billi l-multiplikaturi fiskali għandhom it-tendenza li jkunu inqas sinifikanti hemmhekk. Min-naħa l-oħra, it-tkabbir ekonomiku dejjiemi u politika fiskali tajba jimxu id f'id. Għaldaqstant, l-approċċ li tissolva d-dilemma politika bejn politika fiskali espansjonarja jew kontrazzjonarja għandu l-ewwel nett iqis il-ħtieġa li tiġi żgurata s-sostenibbiltà dejjiema tal-finanzi pubbliċi." Ara l-paġna tal-laqgħa